VS001478
Datum: 1995-03-04T01:00:00.000+01:00
datum_sodbe_i_stopnje: 2001-06-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice
fischer: hudi primeri
odskodnina: 5.000.000,00 SIT
opombe: II Ips 338/2005. Reviziji tožeče stranke je bilo delno ugodeno glede odškodnine za duševne bolečine zaradi zmanjšanja življenjskih aktivnosti (odškodnina za ZŽA je bila z 2.000.000,00 SIT zvišana na 3.200.000,00 SIT).
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Opravlja poklic livarja in doma delo na kmetiji.

## Škodni dogodek

Prometna nesreča.

## Poškodba

Odprt zlom spodnje čeljusti, zlom zgornje čeljusti, odprt zlom ličnice levo, možganski endem, zlom lobanje, vdihavanje tuje vsebine v pljuča, raztrganinska rana brade in leve strani obraza, izguba šestih zob.

## Telesne bolečine

1.500.000,00 SIT Močne 14 dni, občasne srednje močne 3 tedne, trajne lažje bolečine 2 meseca, občasne lažje bolečine 3 mesece, trajne občasno ponavljajoče se bolečine na zlomljenih mestih in v obliki glavobolov.

#### Hospitalizacija

Po prometni nezgodi hospitaliziran mesec dni. Po izvedbi osnovnih laboratorijskih preiskav, CT glave in UZ trebušne votline ter osnovni oskrbi ran je bil premeščen na oddelek intenzivne terapije, kjer je bil priključen na respirator. Prestal operativni poseg zaradi osteosinteze spodnje čeljustnice, odstranitve majavih šestih zob in namestitev opornic za uravnavo ugriza. Drugi operativni poseg je bil v splošni anasteziji zaradi naravnanja zloma ličnice in ličnega mostiča. Kasneje mu je bil v lokalni anasteziji odstranjen zaostanek korenine zoba ter nato po preteku 8 mesecev, tudi v lokalni anasteziji, še osteosintetski material. Tokrat je bil ponovno hospitaliziran še za 6 dni.

#### Nevšečnosti med zdravljenjem

Odrejena zdravila za blažitev bolečin, nošenje opornice za čeljust ter napoten na nadaljnje preglede in zdravljenje. 6 mesecev v bolniškem staležu, 61 dni vezan na tekočo hrano, obiski pri zobozdravniki in izdelava proteze.

## Strah

150.000,00 SIT Primarnega strahu ni utrpel, ker je bil po nezgodi nezavesten, 2 meseca trajajoči sekundarni strah zaradi skrbi za izid zdravljenja in pred morebitno invalidnostjo.

## Zmanjšanje življenjske aktivnosti

3.200.000,00 SIT Zaradi protetičnega zobnega nadomestka, ki ga ima namesto izgubljenih šestih zob, je oškodovanec prizadet zaradi izgube prvotne funkcije zobovja. Veliko težje se prehranjuje, oviran je pri govoru, kar omejuje njegovo komuniciranje z okolico. V posledici hudega pretresa možganov z oteklino možganov in zloma lobanjskih kosti je nastopila nevronska sprememba možganovine, ki se izraža kot lažji posttravmatski psihoorganski sindrom (glavoboli, slabši spomin in koncentracija, blažja depresija, nerazpoloženost, preobčutljivost na močno svetlobo, vročino in hrup. Težje opravlja poklic livarja, pa tudi delo na domači kmetiji. Opustil je vse rekreativne dejavnosti

## Skaženost

150.000,00 SIT Vidni sta zlasti 5 cm dolga brazgotina od spodnje ustnice proti bradi, 2 cm prečna in 5 cm dolga pokončna brazgotina levega lica. Številne postoperativne brazgotine, ki skupaj s protetičnim zobnim nadomestkom pomenijo za oškodovanca, pri njegovi starosti stalno psihično obremenitev.

---

ZOR člen 200, 203